Tiibeti platoo endeem sinilammas asetub arengulooliselt kitsede ja lammaste vahele, kuna tal on mõlemale perekonnale omaseid tunnuseid. Himaalajas, Tiibetis ja teistes Sise-Aasia mägipiirkondades elavad nahurid jäävad tänu karvastiku sinakashallile värvusele kesiste varjumisvõimalustega kivisel maastikul suhteliselt märkamatuks. Ohtu haistes tarduvad nad paigale, põgenedes alles reaalse ohu korral ligipääsmatutele kaljudele.
#000001
Isaslooma sarve pikkus kuni 65 cm
#000002
Sinilambad asustavad avatud nõlvu 2500–6500 m kõrgusel paiknevail kiltmail. Talveajal orgudes suuri, mõnikord mitmesajapealisi karju moodustavad nahurid on salaküttidele kerge saak. Liigi arvukust vähendabki eelkõige ohjeldamatu küttimine.
#000004